title: 2006/440/EZ: Odluka Vijeća od 1. lipnja 2006. o izmjeni Priloga 12. Zajedničkih konzularnih uputa i Priloga 14.a Zajedničkog priručnika o pristojbama koje se trebaju naplaćivati u pogledu obrade zahtjeva za vizu, a koje odgovaraju upravnim pristojbama

text:
               19/Sv. 012

               HR

               Službeni list Europske unije

               113

         32006D0440

               L 175/77

               SLUŽBENI LIST EUROPSKE UNIJE

               01.06.2006.

      ODLUKA VIJEĆA

   od 1. lipnja 2006.
   o izmjeni Priloga 12. Zajedničkih konzularnih uputa i Priloga 14.a Zajedničkog priručnika o pristojbama koje se trebaju naplaćivati u pogledu obrade zahtjeva za vizu, a koje odgovaraju upravnim pristojbama
   (2006/440/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjeva za izdavanje viza (1),
   uzimajući u obzir Uredbu Vijeća (EZ) br. 790/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za izvršavanje graničnih provjera i nadzora (2),
   uzimajući u obzir inicijativu Republike Francuske,
   budući da:

               (1)

               Odluka Vijeća 2002/44/EZ od 20. prosinca 2001. o izmjeni dijela VII. i Priloga 12. Zajedničkih konzularnih uputa i Priloga 14.a Zajedničkog priručnika (3) određuje da pristojbe koje se obračunavaju u vezi sa zahtjevom za vizu odgovaraju nastalim upravnim troškovima. Zajedničke konzularne upute i Zajednički priručnik trebaju se sukladno tome izmijeniti.

               (2)

               Odluka Vijeća 2003/454/EZ od 13. lipnja 2003. o izmjeni Priloga 12. Zajedničkih konzularnih uputa i Priloga 14.a Zajedničkog priručnika (4) utvrđuje iznos koji se treba naplaćivati u pogledu upravnih troškova obrade zahtjeva za vizu na 35 EUR.

               (3)

               Uvodna izjava Odluke 2003/454/EZ utvrđuje da se iznos koji se naplaćuje mora redovito revidirati.

               (4)

               Iznos od 35 EUR više ne pokriva sadašnje troškove zahtjeva za vizu. Štoviše, treba uzeti u obzir posljedice uvođenja europskog Viznog informacijskog sustava (VIS) i biometričkih podataka koji zahtijevaju uvođenje VIS-a u postupak razmatranja zahtjeva za vizu.

               (5)

               Sadašnji se iznos od 35 EUR treba odgovarajuće prilagoditi kako bi se pokrili dodatni troškovi obrade zahtjeva za vizu u pogledu uvođenja biometričkih podataka i VIS-a.

               (6)

               Uredba (EZ) br. …/2006 Europskog parlamenta i Vijeća o utvrđivanju pravila o lokalnom pograničnom prometu na vanjskim kopnenim granicama država članica i o izmjeni odredaba Schengenske konvencije (5) kojom se omogućuje besplatno izdavanje za lokalni prekogranični promet.

               (7)

               Preporuka 2005/761/EZ Europskog parlamenta i Vijeća od 28. rujna 2005. o olakšavanju izdavanja od strane država članice jedinstvene vize za kratkotrajni boravak za istraživače iz trećih zemalja koji putuju unutar Zajednice provodeći znanstvena istraživanja (6) potiče izdavanje viza bez upravnih pristojbi za istraživače.

               (8)

               Ukidanje ili smanjenje iznosa pristojbe koja se naplaćuje državljanima određenih trećih zemalja uz iznimke iz članka 2. ove Odluke može biti predmet dogovora između Europske zajednice i određenih trećih zemalja u skladu s općim pristupom Zajednice u vezi sporazuma o pojednostavnjenju viznih postupaka.

               (9)

               Države članice trebale bi što je moguće bolje iskoristiti mogućnosti koje pruža schengenska pravna stečevina s ciljem razvijanja međusobnih odnosa sa susjednim zemljama u skladu s općim ciljevima politike EU-a.

               (10)

               Sukladno člancima 1. i 2. Protokola o stajalištu Danske priloženom Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke te nije njome vezana niti se na nju primjenjuje. Kako ova Odluka nadograđuje schengensku pravnu stečevinu prema odredbama glave IV. dijela trećeg Ugovora o osnivanju Europske zajednice, Danska mora sukladno članku 5. navedenog Protokola odlučiti u roku od šest mjeseci nakon donošenja ove Odluke od strane Vijeća da li će je prenijeti u svoje nacionalno pravo.

               (11)

               U pogledu Islanda i Norveške, ova Odluka predstavlja unapređenje odredaba schengenske pravne stečevine u smislu Sporazuma zaključenog od strane Vijeća Europske unije i Republike Islanda i Kraljevine Norveške o udruživanju ovih dviju država prilikom prenošenja, primjene i razvoja schengenske pravne stečevine (7) na području iz članka 1. točka A Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma (8).

               (12)

               U pogledu Švicarske, ova odluka predstavlja unapređenje odredaba schengenske pravne stečevine u smislu Sporazuma potpisanog između Europske unije, Europske zajednice i Švicarske Konfederacije o udruživanju Švicarske Konfederacije u pogledu provedbe, primjene i razvoja schengenske pravne stečevine na području iz članka 1. točke A Odluke Vijeća 1999/437/EZ u vezi s člankom 4. stavkom 1. Odluke Vijeća od 25. listopada 2004. o potpisivanju u ime Europske unije i u ime Europske zajednice i o privremenoj primjeni određenih odredaba ovog Sporazuma.

               (13)

               Ova Odluka predstavlja unapređenje odredaba schengenske pravne stečevine u kojoj Ujedinjena Kraljevina ne sudjeluje, sukladno Odluci Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u nekim odredbama schengenske pravne stečevine (9). Ujedinjena Kraljevina, stoga, ne sudjeluje u njenom donošenju te nije njome vezana niti se na nju primjenjuje.

               (14)

               Ova Odluka predstavlja unapređenje odredaba schengenske pravne stečevine u kojoj Irska ne sudjeluje, sukladno Odluci Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (10); Irska, stoga, ne sudjeluje u njenom donošenju te nije njome vezana niti se na nju primjenjuje.

               (15)

               Ova Odluka predstavlja akt koji nadograđuje schengensku pravnu stečevinu ili je na drugi način s njome povezan u smislu članka 3. stavka 2. Akta o pristupanju iz 2003.,

         DONIJELO JE OVU ODLUKU:
   Članak 1.
   Tablica iz Priloga 12. Zajedničkih konzularnih uputa i tablica iz Priloga 14.a Zajedničkog priručnika zamjenjuju se sljedećom tablicom:

      „Pristojbe koje se zaračunavaju i koje odgovaraju upravnim troškovima obrade zahtjeva za vizu

                  Vrsta vize

                  Pristojba koja se zaračunava (u EUR)

                  Zrakoplovna tranzitna viza (Kategorija A)

                  60

                  Tranzitna viza (Kategorija B)

                  60

                  Viza za kratkotrajni boravak (1 do 90 dana) (Kategorija C)

                  60

                  Viza s ograničenim teritorijalnim važenjem (Kategorije B i C)

                  60

                  Viza izdana na granici (Kategorije B i C)

                  60
                  Viza se može izdati besplatno.

                  Skupna viza (Kategorije A, B i C)

                  60 + 1 po osobi

                  Nacionalna viza za dugotrajni boravak (Kategorija D)

                  Iznos utvrđuje država članica koja može odlučiti da su te vize besplatne.

                  Nacionalna viza za dugotrajni boravak koja istodobno važi kao viza za kratkotrajni boravak (Kategorija D + C)

                  Iznos utvrđuje država članica koja može odlučiti da su te vize besplatne.”

   Članak 2.
   U Prilogu 12. Zajedničkih konzularnih uputa i Prilogu 14.a Zajedničkog priručnika, točka II. „Pravila” Mijenja se i glasi:

               „II.1.

               U pojedinim slučajevima, iznos pristojbe koji se naplaćuje može se ukinuti ili smanjiti sukladno nacionalnom pravu kada te mjere služe promidžbi kulturnih interesa kao i interesa na području vanjske politike, razvojne politike i drugih područja od vitalnog javnog interesa ili iz humanitarnih razloga.

               II.2.

               Naknade koje se naplaćuju mogu se ukinuti za podnositelje zahtjeva za vizu, ako spadaju u neku od sljedećih kategorija:

                           —

                           djeca mlađa od šest godina,

                           —

                           školska djeca, studenti, postdiplomanti i prateći nastavnici koji su na studijskom putovanju ili stručnom usavršavanju, te

                           —

                           istraživači iz trećih zemalja koji putuju unutar Zajednice s ciljem provođenja znanstvenog istraživanja kako je utvrđeno Preporukom 2005/761/EZ Europskog parlamenta i Vijeća od 28. rujna 2005. za olakšanje izdavanja od strane država članica jedinstvene vize za kratkotrajni boravak za istraživače iz trećih zemalja koji putuju unutar Zajednice s ciljem provođenja znanstvenog istraživanja (11)

               II.3.

               Smanjenje ili ukidanje pristojbi za državljane trećih zemalja može također biti rezultat sporazuma o pojednostavljenju viznih postupaka koji je sklopljen između Europske zajednice i te treće zemlje u skladu s općim pristupom Zajednice sporazumima o pojednostavljenju viznih postupaka.

               II.4.

               Do 1. siječnja 2008. ova se Odluka ne primjenjuje na pristojbe koje se naplaćuju državljanima trećih zemalja u pogledu čega će Vijeće do 1. siječnja 2007. dati ovlaštenje Komisiji da pregovara o sporazumu o pojednostavljenju viznih postupaka.

         Članak 3.
   Ova se Odluka primjenjuje od 1. siječnja 2007.
   Države članice mogu primjenjivati ovu Odluku prije 1. siječnja 2007., ali ne prije 1. listopada 2006., ako su obavijestile glavno tajništvo Vijeća o danu od kada su u mogućnosti tako postupati.
   Članak 4.
   Ova je Odluka upućena državama članicama sukladno Ugovoru o osnivanju Europske zajednice.

      Sastavljeno u Luxembourgu 1. lipnja 2006.

            Za Vijeće

            Predsjednica

         L. PROKOP

      (1)  SL L 116, 26.4.2001., str. 2.

      (2)  SL L 116, 26.4.2001., str. 5.

      (3)  SL L 20, 23.1.2002., str. 5.

      (4)  SL L 152, 20.6.2003., str. 82.

      (5)  Još nije objavljena u Službenom listu.

      (6)  SL L 289, 3.11.2005., str. 23.

      (7)  SL L 176, 10.7.1999., str. 36.

      (8)  SL L 176, 10.7.1999., str. 31.

      (9)  SL L 131, 1.6.2000., str 43.

      (10)  SL L 64, 7.3.2002., str 20.

      (11)  SL L 289, 3.11.2005., str. 23.”


title: 2011/876/EU: Odluka Komisije od 19. prosinca 2011. o odobrenju izuzeća od proširenja antidampinške pristojbe, uvedene Uredbom Vijeća (EEZ) br. 2474/93 na određene dijelove za bicikle podrijetlom iz Narodne Republike Kine, te o ukidanju obustave i opozivu izuzeća od plaćanja antidampinške pristojbe proširene na određene dijelove za bicikle podrijetlom iz Narodne Republike Kine, koja je odobrena određenim strankama u skladu s Uredbom Komisije (EZ) br. 88/97 (priopćena pod brojem dokumenta C(2011) 9473)

text:
               11/Sv. 131

               HR

               Službeni list Europske unije

               295

         32011D0876

               L 343/86

               SLUŽBENI LIST EUROPSKE UNIJE

         ODLUKA KOMISIJE
   od 19. prosinca 2011.
   o odobrenju izuzeća od proširenja antidampinške pristojbe, uvedene Uredbom Vijeća (EEZ) br. 2474/93 na određene dijelove za bicikle podrijetlom iz Narodne Republike Kine, te o ukidanju obustave i opozivu izuzeća od plaćanja antidampinške pristojbe proširene na određene dijelove za bicikle podrijetlom iz Narodne Republike Kine, koja je odobrena određenim strankama u skladu s Uredbom Komisije (EZ) br. 88/97
   (priopćena pod brojem dokumenta C(2011) 9473)
   (2011/876/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („osnovna Uredba”),
   uzimajući u obzir Uredbu Vijeća (EZ) br. 71/97 (2) („Uredba o proširenju”) o proširenju konačne antidampinške pristojbe uvedene Uredbom Vijeća (EEZ) br. 2474/93 (3) na bicikle podrijetlom iz Narodne Republike Kine, i naplati proširene pristojbe na takav uvoz evidentiran u skladu s Uredbom Komisije (EZ) br. 703/96 (4),
   uzimajući u obzir Uredbu Komisije (EZ) br. 88/97 (5) („Uredba o izuzeću”) o odobrenju izuzeća za uvoz određenih dijelova za bicikle podrijetlom iz Narodne Republike Kine od proširenja, uvedenog Uredbom Vijeća (EZ) br. 71/97, antidampinške pristojbe uvedene Uredbom Vijeća (EEZ) br. 2474/93, a posebno njezin članak 7.,
   nakon savjetovanja sa Savjetodavnim odborom,
   budući da:

               (1)

               Nakon stupanja na snagu Uredbe (EZ) br. 88/97, brojni sastavljači bicikala su podnijeli zahtjev, na temelju članka 3. te Uredbe, za izuzeće od antidampinške pristojbe koja je proširena na uvoz određenih dijelova za bicikle iz Narodne Republike Kine Uredbom (EZ) br. 71/97 („proširena antidampinška pristojba”). Komisija je u Službenom listu Europske Unije objavila uzastopne popise sastavljača bicikala (6) za koje je u skladu s člankom 5. stavkom 1. Uredbe o izuzeću obustavljeno plaćanje proširene antidampinške pristojbe na uvoz osnovnih dijelova za bicikle koji su prijavljeni za slobodan promet.

               (2)

               Nakon posljednje objave popisa stranaka koje se ispituju (7), odabrano je glavno ispitno razdoblje. To razdoblje traje od 1. siječnja 2011. do 31. srpnja 2011. Zatraženi su i dodatni podaci iz 2009. i 2010. Svim strankama koje se ispituju poslan je upitnik u kojem se traže podaci o postupcima sklapanja koji se obavljaju tijekom odgovarajućeg razdoblja.

               (3)

               Komisija je obaviještena i o likvidaciji jednog od trgovačkih društava kojem je bilo odobreno izuzeće od proširene antidampinške pristojbe na dijelove za bicikle. Nadalje, jedno je trgovačko društvo obavijestilo Komisiju o prekidu aktivnosti vezanih uz sklapanje.

         A.   ZAHTJEVI ZA IZUZEĆE ZA KOJE JE PRETHODNO ODOBRENA OBUSTAVA

   A. 1.   Prihvatljivi zahtjevi za izuzeće

               (4)

               Komisija je od stranaka navedenih niže u tablici 1. primila sve podatke potrebne za utvrđivanje prihvatljivosti njihovih zahtjeva. Tim je strankama već odobrena obustava s učinkom od dana kad je Komisija primila prvi potpuni zahtjev. Komisija je na temelju tih podataka utvrdila da su zahtjevi koje su podnijele stranke navedene dolje u tablici 1. prihvatljivi u skladu s člankom 4. stavkom 1. Uredbe o izuzeću.

                  Tablica 1.

                           Naziv

                           Adresa

                           Zemlja

                           Dodatna oznaka TARIC

                           Blue Factory Team S.L.

                           CL Torres y Villaroel 6, Elche Parque Industrial, 03320 Alicante

                           Španjolska

                           A984

                           CODE X Sp. z o.o.

                           Olszanka 109, 33-386 Podegrodzie

                           Poljska

                           A966

                           JETLANE SAS (prethodno JET’LEAN SAS)

                           4, boulevard de Mons, 59650 Villeneuve-d’Ascq

                           Francuska

                           A968

                           Kwasny & Diekhöner GmbH

                           Herforder Strasse 331, 33609 Bielefeld

                           Njemačka

                           A993

                           Maxtec Ltd

                           1 Golyamokonarsko shose Str., 4204 Tsaratsovo, Plovdiv

                           Bugarska

                           A991

                           Metelli di Staffoni Mario & C.S.A.S.

                           Via Trento 68, 25030 Trenzano (BS)

                           Italija

                           A979

                           Müller GmbH

                           Riedlerweg 7, 8054 Graz

                           Austrija

                           A978 (prethodno A977)

                           Unicykel AB

                           Aröds Industrieväg 14, 422 43 Hisings Backa

                           Švedska

                           A967

               (5)

               Tijekom ispitivanja je za sve podnositelje zahtjeva utvrđeno da je vrijednost dijelova podrijetlom iz NRK-a korištenih u njihovim postupcima sklapanja bila manja od 60 % ukupne vrijednosti dijelova korištenih u tim postupcima. Stoga oni nisu obuhvaćeni područjem primjene članka 13. stavka 2. osnovne Uredbe.

               (6)

               Iz tog razloga, i u skladu s člankom 7. stavkom 1. Uredbe o izuzeću, stranke navedene gore u tablici 1. trebalo bi izuzeti od plaćanja proširene antidampinške pristojbe.

               (7)

               U skladu s člankom 7. stavkom 2. Uredbe o izuzeću, izuzeće stranaka navedenih gore u tablici 1. od plaćanja proširene antidampinške pristojbe trebalo bi stupiti na snagu od dana primitka njihovih zahtjeva. Osim toga se njihov carinski dug u vezi s proširenom antidampinškom pristojbom smatra ništavnim od dana primitka njihovih zahtjeva za izuzeće.

               (8)

               Trgovačko društvo CODE X Sp. z.o.o. promijenilo je adresu za vrijeme trajanja ispitnog postupka. Tom je društvu odobrena obustava pod adresom ul. Krolewska 16, 00-103, Varšava, Poljska. Tijekom razdoblja obustave ta se adresa promijenila u Olszanka 109, 33-386 Podegrodzie, Poljska. Ta promjena adrese ne utječe na početni zahtjev za obustavu, kao ni na odluku o izuzeću.

               (9)

               Trgovačko društvo JETLANE SAS promijenilo je naziv za vrijeme trajanja ispitnog postupka. Tom je društvu na početku bila odobrena obustava pod nazivom JET’LEAN SAS. Tijekom razdoblja obustave to je društvo promijenilo svoj naziv u JETLANE SAS. Ta promjena naziva ne utječe na početni zahtjev za obustavu, kao ni na odluku o izuzeću.

               (10)

               Dodatna oznaka TARIC A977 koja je na početku dodijeljena trgovačkom društvu Müller GmbH greškom je dodijeljena dvaput i morala je biti povučena. To je trgovačko društvo 3. lipnja 2010. dobilo dodatnu oznaku TARIC A978.Ta promjena oznake ne utječe na početni zahtjev za obustavu, kao ni na odluku o izuzeću.

         A.2.   Odbačeni zahtjevi za izuzeće

               (11)

               Stranka navedena niže u tablici 2. također je podnijela zahtjev za izuzeće od proširene antidampinške pristojbe.

                  Tablica 2.

                           Naziv

                           Adresa

                           Zemlja

                           Dodatna oznaka TARIC

                           Bikeworks AC GmbH

                           Ernst-Abbe-Strasse 28, 52249 Eschweiler

                           Njemačka

                           A980

               (12)

               Dotična stranka sklapala je bicikle kao podizvođač, a ne u svoje ime. To trgovačko društvo nije nabavljalo dijelove i nije se moglo utvrditi jesu li njegovi postupci sklapanja u skladu s uvjetima iz članka 7. stavka 1. Uredbe o izuzeću.

               (13)

               Na temelju toga Komisija mora odbaciti taj zahtjev u skladu s člankom 7. stavkom 3. Uredbe o izuzeću. Stoga se mora ukinuti obustava plaćanja proširene antidampinške pristojbe navedena u članku 5. Uredbe o izuzeću i naplatiti proširena antidampinška pristojba od dana primitka zahtjeva za izuzeće koji je podnijela ta stranka, tj. dana od kojeg obustava ima učinak.

         A.3.   Opozivi

               (14)

               Opoziva se izuzeće za stranke navedene niže u tablici 3.

                  Tablica 3.

                           Naziv

                           Adresa

                           Zemlja

                           Dodatna oznaka TARIC

                           Bicicletas de Alava SL

                           C/Arcacha 1, 01006 Vitoria

                           Španjolska

                           8963

                           Fundador-Sociedade Importadora de Sangalhos, Lda.

                           Apartado, 26, P-3781-908 Sangalhos

                           Portugal

                           8244

               (15)

               Ove su stranke bile izuzete od proširene antidampinške pristojbe na dijelove za bicikle. Jedna je stranka obavijestila službe Komisije da je prekinula svoje postupke sklapanja. Nakon upita, jedan je portugalski sud obavijestio službe Komisije da je druga stranka likvidirana. Trebalo bi opozvati izuzeće za obje stranke.

         B.   ZAHTJEVI ZA IZUZEĆE ZA KOJE OBUSTAVA NIJE PRETHODNO ODOBRENA

   B.1.   Neprihvatljivi zahtjevi za izuzeće

               (16)

               Stranke navedene u tablici 4. također su podnijele zahtjeve za izuzeće od plaćanja proširene antidampinške pristojbe:

                  Tablica 4.

                           Naziv

                           Adresa

                           Zemlja

                           Apollo Electric Bikes B.V.

                           Leemstraat 6, 4705 RH Roosendaal

                           Nizozemska

                           IN CYCLES, Montagem e Comércio de Bicicletas Lda.

                           Zona Industrial de Oiă, Lote A e B, Apartado 175, 3770-059 Oiă

                           Portugal

                           Kleinebenne GmbH

                           Hansastrasse 22, 33818 Leopoldshöhe

                           Njemačka

                           MOBIKY-TECH

                           675, Promenade des Ports, 50000 Saint-Lô

                           Francuska

                           MOVITEC SRL

                           Jud. Brasov, Aeroportului Street 2, 507075 Ghimbav

                           Rumunjska

                           Sun Baby Jacek Gabrus

                           Ul. Jana Styki 12, 64-920 Pila

                           Poljska

                           TORPADO S.R.L.

                           Viale Enzo Ferrari 11, 30014 Cavarzere (VE)

                           Italija

               (17)

               Jedna od ovih stranaka je sastavljač električnih bicikala čiji uvoz ne podliježe antidampinškoj pristojbi na dijelove za bicikle u skladu s Uredbom (EZ) br. 71/97.Ta stranka ne ispunjava uvjete za izuzeće. Za neke stranke opskrba dijelovima za proizvodnju bicikala obuhvaćena mjerama u skladu s Uredbom (EZ) br. 71/97 nalazi se unutar praga de minimis koji iznosi manje od 300 jedinica mjesečno kako je određeno u članku 14. točki (c) Uredbe o izuzeću. Stoga te stranke ne ispunjavaju uvjete članka 4. stavka 1. točke (a) Uredbe o izuzeću i ne može im se odobriti izuzeće. Neke od ostalih stranaka nisu još bile započele s proizvodnjom bicikala i zato im se ne može odobriti obustava.

               (18)

               Sva trgovačka društva navedena u tablicama 1.-4. su obaviještena i pružena im je mogućnost komentiranja. Nisu primljeni nikakvi komentari koji bi promijenili zaključke iz ove Odluke,

         DONIJELA JE OVU ODLUKU:
   Članak 1.
   Stranke navedene niže u tablici 1. izuzimaju se iz proširenja konačne antidampinške pristojbe na uvoz određenih dijelova bicikala iz Narodne Republike Kine uvedene Uredbom (EEZ) br. 2474/93, kako je zadnje izmijenjena i zadržana Uredbom (EZ) br. 1095/2005.
   Izuzeće stupa na snagu za svaku stranku od odgovarajućeg dana navedenog u stupcu „Dan stupanja na snagu”.

      Tablica 1.

      Popis stranaka koje treba izuzeti

               Naziv

               Adresa

               Zemlja

               Izuzeće u skladu s Uredbom (EZ) br. 88/97

               Dan stupanja na snagu

               Dodatna oznaka TARIC

               Blue Factory Team S.L.

               CL Torres y Villaroel 6, Elche Parque Industrial, 03320 Alicante

               Španjolska

                  Članak 7.

               16.7.2010.

               A984

               CODE X Sp. z o.o.

               Olszanka 109, 33-386 Podegrodzie (prethodno ul. Krolewska 16, 00-103 Varšava)

               Poljska

                  Članak 7.

               22.1.2010.

               A966

               JETLANE SAS (prethodno JET’LEAN SAS)

               4, boulevard de Mons, 59650 Villeneuve-d’Ascq

               Francuska

                  Članak 7.

               18.2.2010.

               A968

               Kwasny & Diekhöner GmbH

               Herforder Strasse 331, 33609 Bielefeld

               Njemačka

                  Članak 7.

               5.7.2011.

               A993

               Maxtec Ltd

               1 Golyamokonarsko shose Str., 4204 Tsaratsovo, Plovdiv

               Bugarska

                  Članak 7.

               15.10.2010.

               A991

               Metelli di Staffoni Mario & C.S.A.S.

               Via Trento 68, 25030 Trenzano (BS)

               Italija

                  Članak 7.

               13.4.2010.

               A979

               Müller GmbH

               Riedlerweg 7, 8054 Graz

               Austrija

                  Članak 7.

               30.3.2010.

               A978 (prethodno A977)

               Unicykel AB

               Aröds Industrieväg 14, 422 43 Hisings Backa

               Švedska

                  Članak 7.

               11.1.2010.

               A967

         Članak 2.
   Odbacuje se zahtjev za izuzeće od proširene antidampinške pristojbe koji je stranka navedena niže u tablici 2. podnijela u skladu s člankom 3. Uredbe (EZ) br. 88/97.
   Obustava plaćanja proširene antidampinške pristojbe u skladu s člankom 5. Uredbe (EZ) br. 88/97 ukida se za dotičnu stranku od odgovarajućeg dana navedenog u stupcu „Dan stupanja na snagu”.

      Tablica 2.

      Popis stranaka kojima treba ukinuti obustavu

               Naziv

               Adresa

               Zemlja

               Obustava u skladu s Uredbom (EZ) br. 88/97

               Dan stupanja na snagu

               Dodatna oznaka TARIC

               Bikeworks AC GmbH

               Ernst-Abbe-Strasse 28, 52249 Eschweiler

               Njemačka

                  Članak 5.

               11.6.2010.

               A980

         Članak 3.
   Izuzeća od plaćanja proširene antidampinške pristojbe u skladu s člankom 7. Uredbe (EZ) br. 88/97 za stranke navedene niže u tablici 3. treba opozvati u skladu s člankom 10. Uredbe o izuzeću.
   Izuzeće od plaćanja proširene antidampinške pristojbe ukida se za dotične stranke od odgovarajućeg dana navedenog u stupcu „Dan stupanja na snagu”.

      Tablica 3.

      Popis stranaka kojima treba ukinuti izuzeće

               Naziv

               Adresa

               Zemlja

               Izuzeće u skladu s Uredbom (EZ) br. 88/97

               Dan stupanja na snagu

               Dodatna oznaka TARIC

               Bicicletas de Alava SL

               C/Arcacha 1, 01006 Vitoria

               Španjolska

                  Članak 7.

               sljedećeg dana od dana objave ove Odluke

               8963

               Fundador-Sociedade Importadora de Sangalhos, Lda.

               Apartado, 26, P-3781-908 Sangalhos

               Portugal

                  Članak 7.

               sljedećeg dana od dana objave ove Odluke

               8244

         Članak 4.
   Odbacuju se zahtjevi za izuzeće od proširene antidampinške pristojbe koje su podnijele stranke navedene niže u tablici 4..

      Tablica 4.

      Popis stranaka čiji se zahtjevi za izuzeće odbacuju

               Naziv

               Adresa

               Zemlja

               Apollo Electric Bikes B.V.

               Leemstraat 6, 4705 RH Roosendaal

               Nizozemska

               IN CYCLES, Montagem e Comércio de Bicicletas Lda.

               Zona Industrial de Oiă, Lote A e B, Apartado 175, 3770-059 Oiă

               Portugal

               Kleinebenne GmbH

               Hansastrasse 22, 33818 Leopoldshöhe

               Njemačka

               MOBIKY-TECH

               675, Promenade des Ports, 50000 Saint-Lô

               Francuska

               MOVITEC SRL

               Jud. Brasov, Aeroportului Street 2, 507075 Ghimbav

               Rumunjska

               Sun Baby Jacek Gabrus

               Ul. Jana Styki 12, 64-920 Pila

               Poljska

               TORPADO S.R.L.

               Viale Enzo Ferrari 11, 30014 Cavarzere (VE)

               Italija

         Članak 5.
   Ova je Odluka upućena državama članicama i strankama navedenima u člancima 1., 2., 3. i 4. Objavljuje se i u Službenom listu Europske unije.

      Sastavljeno u Bruxellesu 19. prosinca 2011.

            Za Komisiju

         Karel DE GUCHT

            Član Komisije

      (1)  SL L 343, 22.12.2009., str. 51.

      (2)  SL L 16, 18.1.1997., str. 55.

      (3)  SL L 228, 9.9.1993., str. 1. Uredba kako je zadržana Uredbom (EZ) br. 1524/2000 (SL L 175, 14.7.2000., str. 39.) i izmijenjena Uredbom (EZ) br. 1095/2005 (SL L 183, 14.7.2005., str. 1.).

      (4)  SL L 98, 19.4.1996., str. 3.

      (5)  SL L 17, 21.1.1997., str. 17.

      (6)  SL C 45, 13.2.1997., str. 3., SL C 112, 10.4.1997., str. 9., SL C 220, 19.7.1997., str. 6., SL C 378, 13.12.1997., str. 2, SL C 217, 11.7.1998., str. 9., SL C 37, 11.2.1999., str. 3., SL C 186, 2.7.1999., str. 6., SL C 216, 28.7.2000., str. 8., SL C 170, 14.6.2001., str. 5., SL C 103, 30.4.2002., str. 2., SL C 35, 14.2.2003., str. 3., SL C 43, 22.2.2003., str. 5., SL C 54, 2.3.2004., str. 2., SL C 299, 4.12.2004., str. 4., SL L 17, 21.1.2006., str. 16. i SL L 313, 14.11.2006., str. 5., SL L 81, 20.3.2008., str. 73., SL C 310, 5.12.2008., str. 19., SL L 19, 23.1.2009., str. 62., SL L 314., 1.12.2009., str. 106., SL L 136, 24.5.2011., str. 99.

      (7)  SL L 136, 24.5.2011., str. 99.


title: 2007/90/EZ: Odluka Komisije od 12. veljače 2007. o izmjeni Odluke 2005/513/EZ o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN) (priopćena pod brojem dokumenta C(2007) 269)  Tekst značajan za EGP

text:
               13/Sv. 038

               HR

               Službeni list Europske unije

               140

         32007D0090

               L 041/10

               SLUŽBENI LIST EUROPSKE UNIJE

               12.02.2007.

      ODLUKA KOMISIJE

   od 12. veljače 2007.
   o izmjeni Odluke 2005/513/EZ o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN)
   (priopćena pod brojem dokumenta C(2007) 269)
   (Tekst značajan za EGP)
   (2007/90/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Nakon donošenja Odluke Komisije 2005/513/EZ od 11. srpnja 2005. o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN) (2) daljnja ispitivanja tehničkih parametara utvrđenih navedenom Odlukom pokazala su da se granične vrijednosti maksimalne srednje e.i.r.p. gustoće u pojasevima 5 150-5 250 MHz i 5 250-5 350 MHz mogu izraziti na sličan način, čime se može znatno olakšati ispitivanje opreme, za razliku od specifikacija iz Odluke od 11. srpnja 2005. Stoga bi nova formulacija tehničkih parametara olakšala uvođenje navedenih sustava u EU.

               (2)

               Europski institut za telekomunikacijske norme (ETSI) i Europska konferencija poštanskih i telekomunikacijskih uprava (CEPT) potvrdili su da izmjena navedenih tehničkih parametara ne dovodi do promjene zaštite u odnosu na druge usluge koje dijele spektar s WAS/RLAN-om, a posebno su ukupne smetnje uzrokovane radom RLAN-a u frekvencijskom pojasu 5 150-5 350 MHz ostale na zadovoljavajuće niskoj razini da bi se izbjegle smetnje u satelitskoj komunikaciji.

               (3)

               U usklađenoj normi za RLAN opremu koja radi u pojasevima 5 GHz, koju je donio Europski institut za telekomunikacijske norme (ETSI) pod brojem EN 301 893, u obzir je uzeto navedeno pojednostavljenje tehničkih parametara.

               (4)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Članak 4. stavak 1. Odluke 2005/513/EZ zamjenjuje se sljedećim:

      „Članak 4.
      1.   U frekvencijskom pojasu 5 150-5 350 MHz, WAS/RLAN ograničen je na uporabu u zatvorenom s maksimalnim srednjim e.i.r.p. od 200 mW. Nadalje, u pojasu 5 150-5 350 MHz maksimalna srednja e.i.r.p. gustoća ograničena je na 10 mW/MHz u svakom pojasu 1 MHz.”

   Članak 2.
   Ova je Odluka upućena državama članicama.

      Sastavljeno u Bruxellesu 12. veljače 2007.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  SL L 187, 19.7.2005., str. 22.